MLDataScientist/Wikipedia-uzbek-2024-05-01 huggingface dataset:
Buse Naz Chakirog'lu

Buse Naz Chakirogʻlu (1996-yil 26-may kuni Turkiyaning Trabzon viloyatida tugʻilgan ) - turk bokschisi. Chakirogʻlu Fenerbahche sport klubining sportchisi. Chakirogʻlu 2019-yilda Yevropa chempioni bo‘ldi. 2021-yilgi Tokio Olimpiadasida ishtirok etish kvotasiga erishdi va Olimpiada o‘yinlariga kvotani qo‘lga kiritgan Turkiyaning birinchi ayol bokschisi boʻldi.  U 2020 yilgi Yozgi Olimpiya o'yinlarida yengil vaznda kumush medalni qo'lga kiritdi.

Karyera
Buse Naz Chakirogʻlu 1996-yilda Trabzonda tugʻilgan. Oliy taʼlimni Düzce universitetining sport fanlari, jismoniy tarbiya va sport oʻqituvchiligi boʻlimida tamomlagan.

2018-yilda u Bolgariyada bo‘lib o‘tgan EUBC Kattalar o‘rtasidagi Yevropa chempionatida kumush medal va Ruminiyada bo‘lib o‘tgan 22 yoshgacha bo‘lganlar o‘rtasidagi Yevropa chempionatida oltin medalni qo‘lga kiritdi.

Chakirogʻlu 2019-yilda Rossiyada bo‘lib o‘tgan AIBA kattalar o‘rtasidagi jahon chempionatida kumush medal, Chexiyada bo‘lib o‘tgan xalqaro boks turniri va Minskda bo‘lib o‘tgan 2019-yilgi Yevropa o‘yinlarida oltin medalni qo‘lga kiritdi. Oʻsha yili u Madridda boʻlib oʻtgan EUBC kattalar boks boʻyicha Yevropa chempionatida 51 kg vazn toifasida chempion boʻldi va chempionatning eng yaxshi ayol bokschisi sifatida ham tanlandi.

2021-yilda Serbiyada o‘tkazilgan boks bo‘yicha 10-Millatlar kubogi xalqaro turnirida kumush medal va Vengriyada bo‘lib o‘tgan Bocskai Istvan xotirasiga bag‘ishlangan 5-xalqaro boks turnirida oltin medalni qo‘lga kiritdi. U Fransiya poytaxti Parijda bo‘lib o‘tgan 2020-yilgi Tokio Olimpiadasi Yevropa kvotalari musobaqalarida oltin medalni qo‘lga kiritdi va Olimpiadada saralash huquqini qo‘lga kiritdi. Shunday qilib, Chakirogʻlu Turkiya tarixida boks bo‘yicha birinchi oltin medalni qo‘lga kiritdi va Olimpiada o‘yinlariga kvota olgan birinchi ayol bokschi bo‘ldi.

U Yaponiyaning Tokio shahridagi Kokugikan arenasida bo‘lib o‘tgan Tokio-2020 Olimpiadasining yengil vazn toifasidagi final bahsida bolgariyalik raqibi Stoyka Krastevaga yutqazib, kumush medalni qo‘lga kiritdi.

Chakirogʻlu Xalqaro Boks Assotsiatsiyasi (IBA) tomonidan Turkiyaning Istanbul shahridagi Boshakshehir yoshlar va sport inshootida o‘tkazilgan 2022-yilda ayollar o‘rtasidagi boks bo‘yicha jahon chempionatida 50 kilogramm vazn toifasida oltin medalni qo‘lga kiritdi.

Chernogoriyaning Budva shahrida bo‘lib o‘tgan 2022-yilda ayollar o‘rtasidagi boks bo‘yicha Yevropa chempionatida Chakirogʻlu 50 kilogramm vazn toifasidagi final bahsida irlandiyalik Keytlin Frayersni 5:0 hisobida mag‘lub etib, oltin medalni qo‘lga kiritdi.

Polshaning Nowy Targ shahridagi Nowy Targ arenasida bo‘lib o‘tgan III-Yevropa o‘yinlarida ayollar o‘rtasida engil vazn toifasida birinchi bosqichdan o‘tib, armanistonlik Anush Grigoryan chorak finalda polshalik Natalya Rokni, yarim finalda italiyalik Giordana Sorrentinoni va Finalda u fransiyalik Vassila Lxadirini 5:0 hisobida mag‘lub etib, oltin medalni qo‘lga kiritdi. Shu bilan u 2024 yilgi yozgi Olimpiada oʻyinlari uchun kvotani qoʻlga kiritdi.

Manbalar
Hélène Joy

Articles with hCards
Hélène Joy -(talaffuzi:Helen Joy;) Avstraliyalik aktrisa. U Durham okrugi va Merdok sirlari teleseriallaridagi rollari bilan koʻpchilik eʼtiboriga tushgan.

Hayoti va ijodi 
Joy Avstraliyaning Pert shahrida tugʻilib oʻsgan. Pertdagi Kyudeyl oʻrta maktabida aktrisalik faoliyatini boshladi. Keyinchalik u yoshlar teatri jamoasi bilan Yevropaga gastrol uyushtirdi. Joy Pertdagi Gʻarbiy Avstraliya sahna sanʼati akademiyasiga yoʻllanmani qoʻlga kiritdi. Lekin undan oldin Kertin universitetida teatr mutaxassisligi boʻyicha bir yil ishladi va shu yerda aktyorlik diplomini oldi. U akademiyaning eng yaxshi ijrochisi b’lganligi uchun Leslie Anderson mukofotiga sazovor boʻldi.

Faoliyati

Televideniya va kino 
Joy Avstraliya teleseriallarida kichik rollarni ijro etgan:"Snowy River: The McGregor Saga" (1996), Water_Rats(1996–97), Big Sky (1997) va Stingers (1999) Uch yildan soʻng, yigitining iltimosiga koʻra u Vancouver, Britaniya Kolumbiyasidan, Kanadaga koʻchib ketdi.

Vancouverga kelganidan soʻng, Joy "First Wave „ (2000), “The Outer Limits" (2001), "The Chris Isaak Show" (2002) va "The Twilight Zone „ (2002) kabi shoularda ish boshladi. 2003-yilda u qisqa muddatli CBC telekoʻrsatuvida “An American in Canada" (2003–04)  filmida Judy Surgick rolini oʻynadi. 2005-yilda u "Desolation Sound" badiiy filmida suratga tushgan.

2007-yil Rojdestvoda Joy CBC telekanali uchun Brian Cox bilan roʻbaroʻ boʻlgan "Şelkunçik siri" baletining fantastik musiqiy film koʻrinishida paydo boʻldi. Joy 2008-yilda Hallmark uchun Jaklin Bisset bilan "An Old Fashioned Thanksgiving" filmida rol oʻynagan.

Joy boshqa dasturlar qatorida Heartland, Rookie Blue (2011), Republic of Doyle (2012) va The LA Complex (2012) da mehmon sifatida Ishtirok etgan.

Shaxsiy hayoti 
Joy Avstraliyani tark etdi va yigitining ortidan vatani Vankuverga ketdi. U vegetarian edi va dam olish paytida butun dunyo boʻylab sayohat qilishni yaxshi koʻradi. Joy Avstraliyada koʻchmas mulk agenti sifatida oʻqigan va litsenziyaga ega; keyinchalik mulkni rivojlantirish bilan shugʻullangan.

Joy 2021-yil dekabr oyining oxirida Harrison Joy ismli qizni dunyoga keltirdi.

Manbalar

Yana qarang 

 
Kanadalik ovoz aktrisalari
Yashayotgan insonlar
Kanadalik televideniye aktrisalari
Zadie Smith

Zadie Smith(1975-yil 25-oktabrda tugʻilgan) – ingliz yozuvchisi va qisqa hikoyalar yozuvchisi. Uning debyut romani „White Teeth“(2000) darhol bestsellerga aylandi va bir qator mukofotlarni qoʻlga kiritdi.2010-yil sentabr oyida Smith Nyu-York universitetining Ijodiy yozish fakultetida professor boʻlgan.

Hayoti 

Sadie Smith 1975-yilning 25-oktabrida Uillesdenda yamaykalik onasi Yvonne Bailey va xotinidan 30 yosh katta boʻlgan ingliz otasi Harvey Smith oilasida tugʻilgan.14 yoshida u oʻz ismini Sadiedan Zadiega oʻzgartirgan.Smithning onasi Yamaykada oʻsgan va 1969-yilda Angliyaga koʻchib kelgan. Uning ota-onasi ajrashishgan va Zadiening oʻgay singlisi, oʻgay akasi va ikkita ukasi bor. Bolaligida u raqsga tushishni yaxshi koʻrgan. Universitetda oʻqiyotganda Smith jazz qoʻshiqchisi sifatida pul ishlab topa boshlagan va oʻsha paytlarda jurnalist boʻlishni xohlardi.

Smith davlat maktablarida, Malorees Junior School va Hampstead Comprehensive maktabida, soʻngra Cambridgedagi Kingʻs kollejida oʻqigan va u yerda ingliz adabiyotini oʻrgangan. Oliy ikkinchi darajali diplom bilan kollejni bitirgan. Universitetda oʻqiyotganda bir nechta tanlovlarda qatnashadi va ayrimlarida muvaffaqiyatsizliklarga ham uchraydi. Ulardan biri „Cambridge Footlights“ tanlovi boʻlgan.Cambridgeda „The Mays Anthology“ deb nomlangan yangi yozuvchi talabalar uyushmasida bir qancha oʻzining qisqa hikoyalarini nashr etadi. Bu hikoyalar esa bir nechta nashriyotlarning eʼtiborini tortadi va unga birinchi romani uchun shartnoma taklif qilishadi. Shunda Smith adabiy agent bilan bogʻlanishga qaror qildi va u A. P. Wattni tanlaydi.

Shaxsiy hayoti 
Smith Cambridge universitetida Nick Laird bilan uchrashadi. Keyin ular 2004-yilda Cambridgedagi Kingʻs kollejidagi ibodatxonada turmush qurishadi. Ularning ikki farzandi bor(Katherine Laird, Harvey Laird). Zadie va Nick 2006-yil noyabridan 2007-yilgacha Rimda,Italiyada yashashadi keyin Nyu-Yorkda va Londonda taxminan 10 yil yashashadi. Undan keyin 2020-yilda Londonning Kilburn shahriga koʻchib oʻtishadi.

Asarlari 
 White Teeth (2000)
 The Autograph Man (2002)
 On Beauty (2005)
 NW (2012)
 Swing Time (2016)

Manbalar

Havolalar 

yozuvchilar oktabrda tug'ilganlar inglizlar
Sariq tana kistasi

Sariq tana kistasi tuxumdon kistasining bir turi boʻlib, hayz koʻrish vaqtida yorilishi tuxum follikulasining yoriliahidan hosil boʻlib, yoʻqolib ketishi uch oygacha davom etadi. 50 yoshdan oshgan ayollarda sariq tananing kistasi kamdan-kam uchraydi, chunki menopauzadan keyingi davrda tuxum hujayra chiqarilmaydi va sarqi tana hosil boʻlmaydi. Sariqlik tanasi kistalari tarkibida qon va boshqa suyuqliklar boʻlishi mumkin. Sariq tana kistasining shakli tuxumdon yuzasida aniq massadagi qoʻshimcha oʻsimta sifatida emas, balki tuxumdonning oʻzi kattalashishi bilan namoyon boʻlishi mumkin.

Belgilari 
Sariq tana kistalari hayz davrining normal qismi hisoblanadi. Biroq, ular diametri deyarli 10 sm (4 dyuym) gacha oʻsishi va oʻz-oʻzidan qon ketishi yoki tuxumdon buralib, chanoq yoki qorin ogʻrigʻiga sabab boʻlishi mumkin. Kista yorilishi, ichki qon ketishi va ogʻriq paydo boʻlishi mumkin. Bu ogʻriq odatda yorilishdan keyin bir necha kun ichida yoʻqoladi. Agar sariq tana kattalashib ketsa, bu tuxumdonning buralib ketishiga olib keladi va bu yerda tuxumdon buralishi natijasida qon oqimi kamayib toʻxtaydi. Tuxumdonning buralishi kamdan-kam hollarda uchraydi va kuchli ogʻriq bilan birga keladi.

Patofiziologiya 

Ushbu turdagi funksional kista tuxum follikuladan chiqarilgandan keyin yaʼni ovulyatsiyadan keyin paydo boʻladi. Keyin follikula sariq tanacha deb ataladigan sekretor bezga aylanadi. Yorilgan follikula bachadonni homilaga tayyyorlash uchun koʻp miqdorda estrogen va progesteron ishlab chiqarishni boshlaydi. Agar homiladorlik sodir boʻlmasa, sariq tana odatda parchalanadi va yoʻqoladi. Biroq, baʼzan u suyuqlik yoki qon bilan toʻlib, sariq tananing kistaga aylanishiga va tuxumdonda qolishiga olib kelishi mumkin. Odatda, bu kista faqat bir tomonda boʻlib, hech qanday alomat keltirmaydi .

Reproduktiv yoshdagi ayollarda diametri 5sm dan kam boʻlgan kistalar keng tarqalgan, klinik jihatdan ahamiyatsiz va deyarli har doim saraton yoki boshqa kasallik holati emas, balki fiziologik holat hisoblanadi. Postmenopozal ayollarda 1sm gacha borishi mumkin. Tuxumdon saratoni kista boʻlishi mumkin boʻlsa-da, u yaxshi sifatli sarqi tana kistalaridan kelib chiqmaydi .Tibbiy ixtisoslashgan professional tashkilotlar klinik jihatdan ahamiyatsiz deb hisoblangan kistalar uchun kuzatuv tasvirini olishni tavsiya etmaydi.

Sariqlik tanasining yorilishi qorin ogʻrigʻi bilan gemoperitoneumga olib kelishi mumkin va bu reproduktiv yoshdagi ayollarda keng tarqalgan holat. Differensial diagnostika ektopik homiladorlik bilan oʻtkazishi mumkin.

Dori vositalari bilan bogʻliqligi 
Ovulyatsiyani qoʻzgʻatish uchun ishlatiladigan klomifen sitrat (Clomid, Serofen) ovulyatsiyadan keyin sariq tananing kistasi paydo boʻlish ehtimolini ham oshiradi. Ushbu kistalar homiladorlikning oldini olmaydi yoki unga tahdid solmaydi . Kontraseptiv tabletkalarni qabul qiluvchi ayollarda odatda bu kistalar hosil boʻlmaydi; aslida, bu kistalarning oldini olish kontraseptiv tabletkalarning taʼsir qilish usullaridan biridir. Aksincha, faqat progesteron saqlovchi tabletkalar bu kistalarning koʻpayishiga olib kelishi mumkin.

Manbalar 

Tibbiyot
Qori Hikmat

Qori Hikmatulloh (2018-yil 5-aprelda vafot etgan) millati oʻzbek, islomiy jangari va Afgʻonistondagi Iroq va Shom Islom Davlati qoʻmondoni boʻlib xizmat qilgan. U oʻzining asosiy amaliyot bazasini Joʻzjon viloyatining Darzab va Qush Tepa tumanlarida oʻtagan, shuningdek, u IShID taʼsirini Foryob va Sarupul viloyatlarigacha kengaytirgan.

Biografiyasi 
Qori Hikmat Oʻzbekistonda tavallud topgan. Ayrim manbalarda uning Oʻzbekiston islomiy harakati asoschisi Tohir Yoʻldoshning oʻgʻli ekanligi haqidagi maʼlumotlar ham keltiriladi.

Qori Hikmat uzoq vaqt davomida Joʻzjon viloyatida Tolibon qoʻmondoni, shuningdek, ushbu harakatning Darzab tumanidagi soya gubernatori boʻlib faoliyat olib borgan.

2015-yilning noyabr oyida Qori Hikmat bir ayolni zinoda ayblab, uni toshboʻron qilib oʻldirtirmoqchi boʻladi, ammo vaqtida ushbu harakatning oldi olinadi. Aynan shu voqea uning Tolibon tomonidan „shafqatsiz faoliyati“ uchun haydalishiga olib keladi.

2016-yilning oktyabr oyida Qori Hikmat Iroq va Shom Islom Davlati safiga qoʻshiladi va kamida 200 nafar qurolli kishiga qoʻmondonlik qiladi. Shundan keyin qisqa muddat ichida Qori mahalliy Tolibonni magʻlub etib, Qush Tepa tumaniga koʻchib oʻtadi.

2017-yilda Sar-e-Pul viloyati gubernatori Qori Hikmat ushbu viloyatda kishilarni ishga yollash vazifalarini bajarish ishlari kuchaytirayotganini aytadi.

Oʻlimi 
Qori Hikmat 2018-yilning 5-aprelida Foryob viloyatining Bal Chirag tumanidagi Xavaja Arab qishlogʻida Amerika Qoʻshma Shtatlari havo hujumida halok boʻladi.

Manbalar 

Oʻzbekistonlik islomchilar
2018-yilda vafot etganlar
Xitoy nogironlar uchun sport maʼmuriyati

Xitoy nogironlar uchun sport maʼmuriyati (CASPD, ) – Xitoy Markaziy hukumati davlat muassasasi boʻlib, Xitoy nogironlar federatsiyasi (CDPF) bilan bogʻlangan. Xitoyda 85 million nogironligi borligi taxmin qilinmoqda. CASPD Xitoyda nogironlar sportini boshqarish uchun mas’ul sanaladi. Uning ishi sport standartlarini ishlab chiqish, sport tadqiqotlarini oʻtkazish, sport dorilarini sinovdan oʻtkazishni va sport mashgʻulotlari dasturlarini boshqarishni oʻz ichiga oladi. Shuningdek, u Pekindagi Xitoy nogironlik boʻyicha sport oʻquv markazini (CDSTC) boshqaradi.

Xitoy nogironlar sport oʻquv markazi 
CDSTC 2007-yilning 28-iyunda ochilgan. Bu Xitoyda toʻliq nogironlar uchun sport mashgʻulotlariga bagʻishlangan birinchi dunyodagi eng yirik inshootdir. Taxminan  hududni oʻz ichiga olgan. Sportchilarni joylashtirish uchun kvartiralar, shuningdek, kafeterya va dam olish joylari kabi qoʻshimcha yordamchi binolar mavjud. Bu yerda ilmiy-tadqiqot laboratoriyalari va ofis xonalari, sport tadbirlari va oʻquv mashgʻulotlarini oʻtkazish uchun qulayliklar mavjud.

Sport inshootlari koʻp vazifali gimnaziyani, jumladan, goalball zali, toʻrtta yopiq hamda beshta ochiq tennis korti, ikkita ochiq futbol maydoni, ikkita kamon otish maydonchasi, velodrom, tribunali ochiq atletika maydoni, suzish zali va baliq ovlash hovuzini oʻz ichiga olgan. Hammasi boʻlib  binolar va  ochiq sport inshootlaridan iborat.

Butun majmua nogironlar aravachasi uchun moʻljallangan. Xitoy terma jamoasi undan 2008-yil Pekinda boʻlib oʻtgan yozgi Paralimpiya oʻyinlari uchun mashgʻulotlar zali va tayyorgarlik markazi sifatida foydalangan. Kommunistik partiya Bosh kotibi Xu Tszintao va Siyosiy byuro doimiy qoʻmitasi aʼzosi Si Tszinpin 2008-yilning 20-avgustida Paralimpiya terma jamoasiga tashrif buyurishgan.

Manbalar

Havolalar 

 Rasmiy veb-sayt
Xitoy
Sport
Kengo Kitazume

J2 Ligasi klubi Shimizu S-Pulse uchun oʻng orqa qanotda oʻynovchi yapon futbolchisi.

Karyera statistikasi

Klubi

Manbalar

Tashqi havolalar 

 Shimizu S-Pulseʼdagi profil
 Yokohama FC profili
 JEF United Chibadagi profil
 Kengo Kitazume
 

Yashayotgan insonlar
1992-yilda tugʻilganlar
J1 liga o'yinchilari
Yapon erkak futbolchilar
Hazrat Sabohiy

Hazrat Sabohiy(1948-yil 15-dekabr, Samarqand viloyati, Oʻzbekiston SSR, SSSR) – tarjimon, yozuvchi, adabiyotshunos. U Tojikiston jurnalistlar uyushmasi aʼzosi, 1988-yilgi sanʼat sohasidagi eng yaxshi yozuvchi mukofoti laureati.

Biografiyasi 
Hazrat Sabohiy 1948-yil 15-dekabr kuni Oʻzbekiston SSR ga qarashli boʻlgan Samarqand viloyatida tugʻilgan. U 1971-yil Lenin nomidagi Ukraina davlat filologiya fakultetining jurnalistika yoʻnalishini tamomlaydi. 1971-yildan 1976-yilgacha „Tojik komsomoli“ gazetasida ilmiy xodim sifatida faoliyatini boshladi. Hazrat Sabohiy 1971-yili Tojikiston SSR Fanlar akademiyasida katta ilmiy xodim boʻlib ishladi. 1972-yildan 1997-yilgacha Tojikiston Fanlar akademiyasining tarix va arxeologiya institutida sanʼatshunoslik boʻlimi mudiri boʻlib ishladi. Hazrat Sabohiy 1997-yildan 2000-yilgacha „Samarqand ovozi“ gazetasida masʼul kotib lavozimida ishladi. U 2000-yildan 2011-yilgacha Eron Islom Respublikasidagi Xuroson madaniyati tashkilotida tarjimon sifatida faoliyat yuritdi. 2011-yil Tojikiston Milliy axborot agentligida muharrir va tarjimon boʻlib ishlaydi. Hazrat Sabohiy ayni paytda Samarqand viloyatidagi Samarqand shahrida yashab, ijod qilmoqda.

Ijodi 
Hazrat Sabohiy 1979-yil „Sadriddin Ayniy asarlari kinematografiya asosi“ nomli asarini yozib tugatadi. Xuddi shu kitobi uchun 1988-yil „Yilning eng yaxshi sanʼat kitobi“ nominatsiyasini olgan. U 1998-yil „Shohnoma“ asarini yozgan. 2010-yil esa, „Ismoil Somoniy“ nomli asarini yozdi. Hazrat Sabohiy Oʻzbekistondagi tojik tilida taʼlim beriladigan umumtaʼlim maktablarining 4-sinf oʻquvchilariga moʻljallangan „Tojik tili“ darsligi muallifi hisoblanadi. Hazrat Sabohiyning 100 dan ortiq maqolalari Tojikiston, Eron, Afgʻoniston, Rossiya, Ukraina va Litva davlatlarining jurnal va gazetalarida chop etilgan.

Manbalar 

Samarqandda tugʻilganlar
Baxtiyor Rahimov

Baxtiyor Rahimov () (taxminan 1963-yilda tavallud topgan) Oʻzbekistondagi islomiy respublika tarafdori boʻlgan isyonchilar yetakchisi. Hozirgi kunda Oʻzbekiston hukumati tomonidan xibsda saqlanmoqda.

Biografiyasi 
Baxtiyor Rahimovning 2005-yil may oyida uyushtirilgan Oʻzbekistondagi norozilik namoyishlari va Andijon voqeasigacha boʻlgan tarixi haqida maʼlumotlar koʻp emas. Rahimov Qirgʻiziston bilan chegarada joylashgan Qorasuv shahrida yashovchi fermerlardan boʻlgan. Qorasuvdan 50 km uzoqlikdagi Andijonda sodir etilgan bir qator norozilik namoyishlari va qatagʻonlardan soʻng minglab oʻzbeklar chegaradagi shaharga bostirib kirib, mamlakatni tark etishga urinadilar. Taxminan 2005-yil 13-mayda Rahimov va unga sodiq shaxslar Qorasuv ustidan nazoratni egallab olishadi.

Rahimov hozirgi Markaziy Osiyo davlatlari oʻrniga islomiy davlat tuzish rejasini eʼlon qiladi. U otda oʻtirgan holda Associated Pressga bergan intervyusida „Biz bu yerda Qurʼonga muvofiq islomiy davlat quramiz“ degan soʻzlari va Qirgʻiziston, Tojikiston, Turkmaniston va „butun dunyo“ga yetib borishi haqidagi maqsadini tilga oladi. AP xabarlarida aytilishicha, 17-may holatiga koʻra, hududda oʻzbek harbiylari boʻlmagan, faqatgina Rahimov tarafdorlari soni haqidagi taxminlar mavjud boʻlgan. Rahimov „Bizda qurol yoʻq, lekin ular kelib bizga hujum qilishsa, hatto pichoq bilan ham urishamiz“, degan soʻzlarni aytgan.

2005-yil 18-mayda Rahimov kichik qarshilikdan soʻng hukumat qoʻshinlari tomonidan qoʻlga olinadi. Shuningdek, Rahimovning 14 yoshli oʻgʻli va u bilan aloqasi mavjud boʻlishi mumkin boʻlgan yigirmaga yaqin kishi hibsga olingan. Qorasuvning bosib olinishi 2005-yil mayidagi Andijon voqeasidan kelib chiqqan qarshilikning soʻnggi taʼsirlarini yoʻq qilishga sabab boʻladi. Hibsga olinganlarning aksariyati ozod etilganiga qaramay, 19 va 20-may kunlari ham Rahimov ozodligini talab qilgan norozilik namoyishlari kuchli harbiy ishtiroklar bilan birgalikda davom etadi.

Manbalar

Havolalar 

 Oʻzbekistondagi mahalliy isyonchi – BBC xabari
Oʻzbekistonlik islomchilar
Oʻzbekiston musulmonlari
Yashayotgan insonlar
Oʻzbekiston siyosatchilari
José Venancio López Hierro

José Venancio López Hierro (, 1964-yil 27-iyun, Bilbao) – ispaniyalik sobiq futzalchi va Ispaniya futzal terma jamoasining sobiq bosh murabbiyi. 2023-yil 20-sentyabrdan Oʻzbekiston milliy futzal terma jamoasi bosh murabbiyi.

Faoliyati 
Lopes deyarli butun futbolchilik faoliyatini vatani Bilbaoning Lehona klubida oʻtkazdi. 80-yillar oxirida u jamoaning futbolchi-murabbiyi boʻlgan va futbolchilik faoliyatini yakunlaganidan soʻng butunlay murabbiylikka oʻtgan. Lejonadan keyin u Bilbao va Kastroga ustozlik qilgan, keyin esa bir muddat Ispaniya terma jamoasi murabbiylar shtabida ishlagan.

2007-yilda Lopes Ispaniya terma jamoasini Xaver Lozano oʻrniga boshqargan edi. Tayinlanganidan ikki oy oʻtgach, u 2007-yilgi Yevropa chempionatida jamoani chempionlikka olib keldi. 2008-yilgi jahon chempionatida u boshqargan ispanlar kumush, 2010-yilgi Yevropa chempionatida esa yana chempion boʻlishdi. 2023-yil 20-sentyabrdan Oʻzbekiston milliy futzal terma jamoasi bosh murabbiyi

Murabbiylik yutuqlari 
 2008-yilda futzal boʻyicha FIFA Jahon chempionati kumush medali sovrindori
 Futzal boʻyicha UEFA chempioni (2): 2007, 2010
 2000-yilda futzal boʻyicha klublar oʻrtasidagi Evropa chempionati chempioni
 Futzal boʻyicha qitʼalararo kubok chempioni: 2000
 División de Honor de Futsal LNFS chempioni: 1998/99
 Ispaniya kubogi chempioni (3): 1999, 2000, 2006
 Futzal boʻyicha Ispaniya Superkubogi (3): 1999, 2000, 2001
 Kubok egalari kubogi sohibi: 2007

Manbalar

Havolalar 
 Xose Venansio Lopes Yerro futzal sayyorasida

Yashayotgan insonlar
1964-yilda tugʻilganlar
Ispaniyalik erkak futzalchilar
Ispaniya futzal murabbiylari
Oʻzbekiston futzal terma jamoasi bosh murabbiylari
O'zaro raqobat

O‘zaro raqobat - oʻxshash ekologik ehtiyojlarga ega turlar orasidagi munosabatlardir. Bunday turlar birga yashaganda birining mavjudligi hamma vaqt ikkinchisining yashash imkoniyatlarini kamaytiradi. Raqobat bir turga mansub (tur ichidagi raqobat) va har xil turlarga mansub (turlararo raqobat) individlarning oziq, yashash joyi uchun va boshqa ekologik sharoitlar uchun kurashda namoyon boʻladi. Oʻzaro munosabatning bu shakli birga yashovchi ikki turga ham salbiy taʼsir qiladigan yagona ekologik munosabatdir.

Oʻzaro raqobatni quyidagi misollarda koʻrish mumkin. Yorugʻlik, suv va tuproqdagi mineral moddalar uchun oʻsimliklar oʻrtasida; bitta oziq manbayi boʻlgan oʻsimliklar uchun oʻsimlikxo'r hayvonlar, kemiruvchilar, chigirtkalar oʻrtasida; mayda baliqlar bilan oziqlanuvchi bir suv havzasida yashaydigan yirtqich baliqlar oʻrtasida; tovushqon va quyonlar bilan oziqlanadigan bo'ri va tulkilar o'rtasida, kemiruvchilar bilan oziqlanuvchi yirtqich qushlar oʻrtasida raqobat kuzatiladi.

Bir turga mansub individlarning oziq, yashash joyi va boshqa ekologik sharoitlarga ehtiyoji bir xil boʻlgani sababli tur ichidagi oʻzaro raqobat keskin, shiddatli kechadi. Oʻzaro raqobat populatsiyaning nimjon, zaif individlarining nobud boʻlishiga, kuchli, muhit sharoitiga koʻproq moslashgan individlarning yashab qolishiga, ya'ni tabiiy tanlanishga olib keladi.

Har xil turga mansub organizmlarning oziq, yashash joyi va boshqa ekologik sharoitlar uchun oʻzaro raqobati har ikki tur uchun ham zararlidir. Odatda bir xil sharoitda birga yashaydigan va bir xil ovqat bilan oziqlanadigan, ya'ni ekologik sharoitlarga ehtiyoji bir xil organizmlar biri boshqasini siqib chiqaradi. Turlararo raqobat rus biologi G. F. Gauze (1932) tomonidan yaxshi o'rganilgan. U o'z tajribasida oziqlanish xususiyatlari o'xshash bo'lgan infuzoriyalarning ikki turini pichan ivitmasida avval alohida idishlarda, soʻng bitta idishda ko'paytiradi. Alohida idishlarda infuzoriyalar normal ko'payib soni optimal darajagacha yetadi. Har ikki turni bir idishda koʻpaytirilganda esa, dastlab ikki turning soni avvaliga oʻsib boradi  lekin keyinchalik birinchi turga mansub infuzoriyalar soni asta-sekin kamayib borib, so'ngra oziq muhitidan butunlay yoʻqolib ketadi. Bunda ikki turga mansub infuzoriyalar bir-biriga hech qanday salbiy taʼsir koʻrsatmagan, faqat bir turga mansub infuzoriyalarning oʻsish jadalligi ikkinchi turnikidan yuqori. O'zaro raqobatli munosabatlarda ekologik muhitga koʻproq moslashgan tur g'olib chiqadi. Ushbu tajribadan <<raqobatni cheklovchi prinsip>> deb ataluvchi qonun kelib chiqadi: ikkita o'xshash ekologik ehtiyojga ega turlar birgalikda yashay olmaydi, bir tur (raqobatbardosh tur) ikkinchi turni (kam raqobatbardosh) albatta siqib chiqaradi.

Agar birgalikda yashayotgan turlarning ekologik ehtiyojlari turlicha boʻlsa, ular ortasida raqobat kuzatilmaydi. Evolyutsiya jarayonida turlar birgalikda yashashga moslashadi. Masalan, o'troq yashovchi qushlar qish oylarida oʻzlariga kerakli oziqni turli joylardan izlash orqali oʻzaro raqobatni bartaraf etadi. Ayrim qushlar o'z ozini daraxtlardan izlasa, ayrimlari yerdan topadi.

Manbalar
Giorgi Kukhianidze

Giorgiy Kuxianidze (; 1992-yil 1-iyul, Kutaisi) – gruziyalik futbolchi, Oʻzbekiston Superligasining „Qizilqum“ klubida hujumkor yarim himoyachi sifatida oʻynaydi.

Faoliyati 
2023-yilning iyulida Kuxianidze Oʻzbekistonning „Qizilqum“ klubi bilan erkin agent sifatida shartnoma imzoladi.

Faoliyat statistikasi

Klub

Yutuqlar 

 Torpedo Kutaisi

 Erovnuli Liga (1): 2017
 Gruziya kubogi (2): 2016, 2022

 Dinamo Tbilisi

 Erovnuli Liga (1): 2019

Manbalar 

1992-yilda tugʻilganlar
1-iyulda tugʻilganlar
Yashayotgan insonlar
Gruziya erkak futbolchilari
Oʻzbekistondagi chet ellik erkak futbolchilar
Oʻzbekiston Superligasi futbolchilari
Qizilqum klubi futbolchilari